חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל)

{{ח:התחלה}}
{{ח:כותרת|חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ״ד–2023}}

{{ח:פתיח-התחלה}}
{{ח:מאגר|2211612}} {{ח:תיבה|ס״ח תשפ״ד, 124|חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל)|https://fs.knesset.gov.il/25/law/25_lsr_3542704.pdf}}, {{ח:תיבה|298|חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל)|https://fs.knesset.gov.il/25/law/25_lsr_3757081.pdf}}.
{{ח:סוגר}}
{{ח:מפריד}}

{{ח:מבוא}}
{{ח:הערה|'''חוק קיום דיונים בהיוועדות חזותית בהשתתפות עצורים ואסירים (הוראת שעה – חרבות ברזל), התשפ״ד–2023''', בוטל ביום 18.12.2023; במקומו בא {{ח:חיצוני|חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל)|חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ״ד–2023}}.}}
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אסיר“ – כהגדרתו {{ח:חיצוני|פקודת בתי הסוהר|בפקודת בתי הסוהר}}, למעט עצור ולמעט מוחזק במשמורת כמשמעותו {{ח:חיצוני|חוק הכניסה לישראל#סעיף 13א|בסעיף 13א לחוק הכניסה לישראל, התשי״ב–1952}}, לעניין דיונים לפני בית הדין לביקורת משמורת לפי {{ח:חיצוני|חוק הכניסה לישראל|אותו חוק}};
{{ח:ת|סוג=הגדרה}} ”בית משפט“ – לרבות בית דין לעבודה כמשמעותו {{ח:חיצוני|חוק בית הדין לעבודה|בחוק בית הדין לעבודה, התשכ״ט–1969}} ובית דין דתי כהגדרתו {{ח:חיצוני|חוק בתי דין דתיים (יחידות סיוע)|בחוק בתי דין דתיים (יחידות סיוע), התשע״א–2011}};
{{ח:ת|סוג=הגדרה}} ”דיון מעצר“ – דיון בעניין הנוגע למעצר לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 15|סעיפים 15}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 17|17}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 21|21}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 47|47}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 52|52}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 53|53}}, {{ח:חיצוני|חוק סדר הדין הפלילי (סמכויות אכיפה – מעצרים)#סעיף 62|62}} {{ח:חיצוני|חוק סדר הדין הפלילי (סמכויות אכיפה – מעצרים)#סעיף 62א|או 62א לחוק המעצרים}};
{{ח:ת|סוג=הגדרה}} ”ההכרזה על מצב מיוחד בעורף“ – ההכרזה על מצב מיוחד בעורף שניתנה ביום כ״ב בתשרי התשפ״ד (7 באוקטובר 2023) לפי {{ח:חיצוני|חוק ההתגוננות האזרחית|חוק ההתגוננות האזרחית, התשי״א–1951}};
{{ח:ת|סוג=הגדרה}} ”היוועדות חזותית“ – תקשורת בין כמה מוקדים המאפשרת העברת תמונה וקול בזמן אמת;
{{ח:ת|סוג=הגדרה}} ”חוק האזנת סתר“ – {{ח:חיצוני|חוק האזנת סתר|חוק האזנת סתר, התשל״ט–1979}};
{{ח:ת|סוג=הגדרה}} ”חוק המאבק בטרור“ – {{ח:חיצוני|חוק המאבק בטרור|חוק המאבק בטרור, התשע״ו–2016}};
{{ח:ת|סוג=הגדרה}} ”חוק המעצרים“ – {{ח:חיצוני|חוק סדר הדין הפלילי (סמכויות אכיפה – מעצרים)|חוק סדר הדין הפלילי (סמכויות אכיפה – מעצרים), התשנ״ו–1996}};
{{ח:ת|סוג=הגדרה}} ”חוק סדר הדין הפלילי“ – {{ח:חיצוני|חוק סדר הדין הפלילי|חוק סדר הדין הפלילי [נוסח משולב], התשמ״ב–1982}};
{{ח:ת|סוג=הגדרה}} ”חוק סמכויות שעת חירום (מעצרים)“ – {{ח:חיצוני|חוק סמכויות שעת חירום (מעצרים)|חוק סמכויות שעת חירום (מעצרים), התשל״ט–1979}};
{{ח:ת|סוג=הגדרה}} ”עצור“ – כל אחד מאלה, לפי העניין:
{{ח:תתת|(1)}} כמשמעותו {{ח:חיצוני|חוק סדר הדין הפלילי (סמכויות אכיפה – מעצרים)|בחוק המעצרים}}, בין שהוא חשוד ובין שהוא נאשם, למעט עצור הנתון במעצר בפיקוח אלקטרוני כמשמעותו {{ח:חיצוני|חוק סדר הדין הפלילי (סמכויות אכיפה – מעצרים)#סעיף 22ב|בסעיף 22ב לחוק המעצרים}};
{{ח:תתת|(2)}} עציר כמשמעותו {{ח:חיצוני|חוק סמכויות שעת חירום (מעצרים)|בחוק סמכויות שעת חירום (מעצרים)}};
{{ח:ת|סוג=הגדרה}} ”פקודת בתי הסוהר“ – {{ח:חיצוני|פקודת בתי הסוהר|פקודת בתי הסוהר [נוסח חדש], התשל״ב–1971}};
{{ח:ת|סוג=הגדרה}} ”צו בדבר הוראות ביטחון (יהודה והשומרון)“ – {{ח:חיצוני|צו בדבר הוראות ביטחון (יהודה והשומרון)|צו בדבר הוראות ביטחון [נוסח משולב] (יהודה והשומרון) (מס׳ 1651), התש״ע–2009}};
{{ח:ת|סוג=הגדרה}} ”קטין“ – כהגדרתו {{ח:חיצוני|חוק הנוער (שפיטה, ענישה ודרכי טיפול)|בחוק הנוער (שפיטה, ענישה ודרכי טיפול), התשל״א–1971}}.

{{ח:סעיף|2|קיום דיונים בהיוועדות חזותית בעבירות ביטחון}}
{{ח:תת|(א)}} בתקופת תוקפו של חוק זה, יתקיימו דיון מעצר של אדם שהוא עצור או אסיר בשל אחת העבירות המנויות בסעיף קטן (ב), דיון הקראה בעניינו לפי {{ח:חיצוני|חוק סדר הדין הפלילי#סעיף 143|סעיף 143 לחוק סדר הדין הפלילי}}, ודיון שאינו דיון בהליך פלילי, שהוא צד בו או שנדרשה נוכחותו בו, שלא בנוכחותו באולם בית המשפט אלא בהשתתפותו בדרך של היוועדות חזותית לפי הוראות חוק זה; לא התקיים לפחות דיון מעצר אחד בעניינו של עצור בנוכחותו באולם בית המשפט, לא יורה בית המשפט על מעצרו לתקופה שעולה על 14 ימים בכל פעם.
{{ח:תת|(ב)}} ואלה העבירות:
{{ח:תתת|(1)}} עבירת טרור כהגדרתה {{ח:חיצוני|חוק המאבק בטרור|בחוק המאבק בטרור}};
{{ח:תתת|(2)}} עבירה לפי {{ח:חיצוני|פקודת מניעת טרור|פקודת מניעת טרור, התש״ח–1948}};
{{ח:תתת|(3)}} עבירה לפי {{ח:חיצוני|חוק איסור מימון טרור|חוק איסור מימון טרור, התשס״ה–2005}}, או לפי {{ח:חיצוני|תקנות ההגנה (שעת חירום)#סעיף 84|תקנה 84}} {{ח:חיצוני|תקנות ההגנה (שעת חירום)#סעיף 85|או 85 לתקנות ההגנה (שעת חירום), 1945}}, כנוסחם ערב ביטולם {{ח:חיצוני|חוק המאבק בטרור|בחוק המאבק בטרור}}, או בעבירת ביטחון כהגדרתה {{ח:חיצוני|חוק סדר הדין הפלילי (עצור החשוד בעבירת ביטחון) (הוראת שעה)|בחוק סדר הדין הפלילי (עצור החשוד בעבירת ביטחון) (הוראת שעה), התשס״ו–2006}}, כנוסחו ערב ביטולו {{ח:חיצוני|חוק המאבק בטרור|בחוק המאבק בטרור}};
{{ח:תתת|(4)}} עבירה לפי {{ח:חיצוני|תקנות ההגנה (שעת חירום)#חלק ג|חלק ג׳ לתקנות ההגנה (שעת חירום), 1945}};
{{ח:תתת|(5)}} עבירה נגד ביטחון המדינה שנקבעה {{ח:חיצוני|צו בדבר הוראות ביטחון (יהודה והשומרון)|בצו בדבר הוראות ביטחון (יהודה והשומרון)}}, בצו אחר שהוציא המפקד הצבאי באזור או {{ח:חיצוני|תקנות ההגנה (שעת חירום)|בתקנות ההגנה (שעת חירום), 1945}}, כתוקפן באזור כהגדרתו {{ח:חיצוני|תקנות שעת חירום (יהודה והשומרון – שיפוט בעבירות ועזרה משפטית)|בתקנות שעת חירום (יהודה והשומרון – שיפוט בעבירות ועזרה משפטית), התשכ״ז–1967}}, כפי שהוארך תוקפן ותוקן נוסחן בחוק, מעת לעת (להלן – האזור).
{{ח:תת|(ג)}} נשיא בית משפט, סגנו או שופט שהנשיא הסמיך לכך, רשאי לקבוע, מטעמים מיוחדים שיירשמו ולאחר ששמע את עמדת הצדדים, כי על אף האמור בסעיף קטן (א) הדיון יתקיים בנוכחותו של העצור או האסיר באולם בית המשפט, ובלבד שקיבל קודם לכן את עמדת שירות בתי הסוהר לעניין הסיכון הביטחוני הכרוך בהבאתו של העצור או האסיר לדיון; עמדת שירות בתי הסוהר לעניין זה יכול שתוגש במעמד צד אחד.
{{ח:תת|(ד)|(1)}} על אף האמור בסעיף קטן (א), לעניין קטין העצור בשל אחת מהעבירות המנויות בסעיף קטן (ב), לא יאריך בית המשפט את מעצרו לתקופה העולה על 14 ימים במצטבר, אלא אם כן התקיים דיון אחד לפחות לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 15|סעיף 15}} {{ח:חיצוני|חוק סדר הדין הפלילי (סמכויות אכיפה – מעצרים)#סעיף 21|או 21 לחוק המעצרים}} בנוכחותו באולם בית המשפט.
{{ח:תתת|(2)}} על אף האמור בפסקה (1), נשיא בית משפט, סגנו או שופט שהנשיא הסמיך לכך, רשאי, לבקשת תובע על פי עמדה של שירות בתי הסוהר כי יש סיכון ביטחוני הכרוך בהבאתו של עצור או אסיר לדיון, להורות, מטעמים מיוחדים שיירשמו ולאחר ששמע את עמדת הצדדים, כי הדיון בעניינו של אותו קטין יתקיים בדרך של היוועדות חזותית; עמדת שירות בתי הסוהר לעניין זה יכול שתוגש במעמד צד אחד; ואולם לא התקיים לפחות דיון מעצר אחד בעניינו של הקטין בנוכחותו באולם בית המשפט לפי הוראות פסקה זו, לא יורה בית המשפט על מעצרו לתקופה שעולה על עשרה ימים בכל פעם.
{{ח:תת|(ה)}} לבקשת תובע על פי עמדה של שירות בתי הסוהר, מצא נשיא בית משפט, סגנו או שופט שהנשיא הסמיך לכך, כי יש סיכון ביטחוני הכרוך בהבאתו לדיון של עצור או אסיר בשל עבירות שאינן מנויות בסעיף קטן (ב), הנובע מסיכון ביטחוני מוגבר בשל מצב המלחמה השורר במדינה, שבשלו הוכרז ביום כ״ב בתשרי התשפ״ד (7 באוקטובר 2023), מצב מיוחד בעורף כהגדרתו {{ח:חיצוני|חוק ההתגוננות האזרחית|בחוק ההתגוננות האזרחית, התשי״א–1951}}, רשאי הוא להורות, מטעמים מיוחדים שיירשמו ולאחר ששמע את עמדת הצדדים, כי הדיון בעניינו יתקיים בדרך של היוועדות חזותית; עמדת שירות בתי הסוהר לעניין זה יכול שתוגש במעמד צד אחד.
{{ח:תת|(ו)}} הוראות סעיף זה יחולו גם לעניין עצור המוחזק במעצר לפי {{ח:חיצוני|חוק סמכויות שעת חירום (מעצרים)|חוק סמכויות שעת חירום (מעצרים)}}, או לפי החלטת מפקד צבאי בהתאם להוראות {{ח:חיצוני|צו בדבר הוראות ביטחון (יהודה והשומרון)#פרק ט|פרק ט׳ לצו בדבר הוראות ביטחון (יהודה והשומרון)}}, שהוציא המפקד הצבאי באזור כתוקפו מעת לעת.

{{ח:סעיף|3|דיון בהיוועדות חזותית בהסכמה}}
{{ח:ת}} על אף האמור {{ח:חיצוני|חוק סדר הדין הפלילי#סעיף 133ב|בסעיף 133ב(1) עד (5) ו־(7) לחוק סדר הדין הפלילי}}, בתקופת תוקפו של חוק זה אפשר לקיים דיון בהליך פלילי של עצור או אסיר בשל עבירה מהעבירות המנויות {{ח:פנימי|סעיף 2|בסעיף 2(ב)}} שנדרשת בו לפי דין נוכחותו, שלא בנוכחותו באולם בית המשפט אלא בהשתתפותו בדרך של היוועדות חזותית, והכול אם העצור או האסיר ביקש, באמצעות סניגורו ובהסכמת התביעה, לקיים דיון זה בהיוועדות חזותית; לא ביקש העצור או האסיר כאמור, יידחה הדיון למועד קרוב ככל הניתן.

{{ח:סעיף|4|דיון בהיוועדות חזותית של חשוד שחלות עליו {{ח:חיצוני|תקנות שעת חירום (חרבות ברזל) (הארכת מעצר לחשוד בעבירת ביטחון)|תקנות שעת חירום (חרבות ברזל) (הארכת מעצר לחשוד בעבירת ביטחון)}}}}
{{ח:ת}} דיוני מעצר בהתאם {{ח:חיצוני|חוק סדר הדין הפלילי (סמכויות אכיפה – מעצרים)|לחוק המעצרים}} בעניינו של חשוד בעבירת ביטחון כאמור {{ח:חיצוני|חוק סדר הדין הפלילי (סמכויות אכיפה – מעצרים)#סעיף 35|בסעיף 35(ב) לחוק המעצרים}}, שחלות עליו הוראות {{ח:חיצוני|תקנות שעת חירום (חרבות ברזל) (הארכת מעצר לחשוד בעבירת ביטחון)|תקנות שעת חירום (חרבות ברזל) (הארכת מעצר לחשוד בעבירת ביטחון), התשפ״ד–2023}}, יתקיימו בתקופת תוקפו של חוק זה בדרך של היוועדות חזותית בלבד.

{{ח:סעיף|5|אופן קיומו של דיון בהיוועדות חזותית}}
{{ח:ת}} על דיון בהשתתפות עצור או אסיר שמתקיים בדרך של היוועדות חזותית לפי הוראות חוק זה, יחולו הוראות אלה:
{{ח:תת|(1)}} הדיון יתקיים באופן שימזער, ככל האפשר, את הפגיעה בעצור או באסיר ובאינטרס הציבורי, בשל כך שהדיון מתקיים שלא בנוכחותו באולם בית המשפט;
{{ח:תת|(2)}} הדיון יתקיים בדרך שתבטיח כי יתקיימו כל אלה:
{{ח:תתת|(א)}} המשתתפים בדיון יוכלו לראות ולשמוע זה את זה ברציפות במהלך הדיון, ובכלל זה את השופט, בעלי הדין, העצור או האסיר, הסניגור, השוטר או התובע, מתורגמן אם נדרש, ונפגע העבירה, וכן כל אדם שנוכחותו נדרשת בדיון בעת שהוא נשמע לפני בית המשפט, והכול בהתאם למכשיר הטכנולוגי שבאמצעותו יתקיים הדיון;
{{ח:תתת|(ב)}} בדיון בהליך פלילי, ובכלל זה דיון מעצר –
{{ח:תתתת|(1)}} תתאפשר שיחה חסויה בין העצור או האסיר לסניגורו בסמוך לפני הדיון, במהלכו ומייד לאחריו, שתתקיים ביחידות ובאופן שיבטיח את סודיותה ובתנאים שיאפשרו פיקוח על תנועותיו של העצור או האסיר; הוראות {{ח:חיצוני|חוק האזנת סתר#סעיף 13|סעיף 13(א)(2) לחוק האזנת סתר}} לא יחולו לגבי שיחה זו; בית המשפט יוודא כי התאפשר לקיים שיחה כאמור;
{{ח:תתתת|(2)}} הדיון יתקיים בנוכחות סניגורו של העצור או האסיר, ואם אינו מיוצג – ימנה לו בית המשפט סניגור;
{{ח:תתת|(ג)}} על הדיון יחולו הוראות {{ח:חיצוני|תקנות סדר הדין הפלילי (היוועדות חזותית) (הוראת שעה)#סעיף 4|תקנה 4(ד) לתקנות סדר הדין הפלילי (היוועדות חזותית) (הוראת שעה), התשפ״ב–2022}};
{{ח:תתת|(ד)}} בדיון שבו נדרש לתרגם לעצור או לאסיר את הנאמר בדיון, יתבצע התרגום בידי מתורגמן הנוכח באולם הדיונים בבית המשפט ובאמצעות מיקרופון המחובר למכשיר ההיוועדות החזותית; התרגום כאמור יהיה עוקב ורציף, כדי להבטיח כי העצור או האסיר מבין את הנאמר בדיון;
{{ח:תתת|(ה)}} במהלך הדיון לא יושתק המיקרופון של העצור או האסיר, אלא אם כן הורה על כך בית המשפט מטעמים שיירשמו; חיווי בדבר השתקת המיקרופון של העצור או האסיר יופיע על גבי המסך שבאולם הדיונים בבית המשפט, ועל גבי המסך שבחדר ההיוועדות החזותית במקום המעצר או בבית הסוהר;
{{ח:תת|(3)}} בדיון לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 15|סעיף 15 לחוק המעצרים}} שמתקיים בדרך של היוועדות חזותית לפי חוק זה, שלא ניתן לקיימו בסמוך למועד פקיעת המעצר בדרך של היוועדות חזותית בשל מניעה טכנית בלתי צפויה, רשאי שופט, באישור נשיא בית המשפט או סגנו, להורות, במקרים חריגים ומטעמים מיוחדים שיירשמו, על קיום הדיון בשיחה טלפונית; הוארך המעצר לפי סעיף זה, ישוב בית המשפט וידון בבקשה בהקדם האפשרי ולא יאוחר מ־12 שעות ממועד מתן ההחלטה, בדרך של היוועדות חזותית, והוראות {{ח:חיצוני|חוק סדר הדין הפלילי (סמכויות אכיפה – מעצרים)#סעיף 29|סעיף 29 לחוק המעצרים}} יחולו לעניין זה, בשינויים המחויבים; על אף האמור, שופט, באישור נשיא בית המשפט או סגנו, רשאי לדון בבקשה לא יאוחר מ־24 שעות ממועד מתן ההחלטה; העצור רשאי לוותר באמצעות סניגורו על קיום הדיון החוזר כאמור.

{{ח:סעיף|6|דיון בעניינו של עצור או אסיר שהוא אדם עם מוגבלות}}
{{ח:ת}} היה העצור או האסיר אדם עם מוגבלות, יורה בית המשפט על קיום הדיון בעניינו בדרך של היוועדות חזותית לפי הוראות חוק זה, תוך עריכת התאמות הנגישות הנדרשות בהתאם להוראות שנקבעו לפי {{ח:חיצוני|חוק הליכי חקירה והעדה (התאמה לאנשים עם מוגבלות שכלית או נפשית)|חוק הליכי חקירה והעדה (התאמה לאנשים עם מוגבלות שכלית או נפשית), התשס״ו–2005}}, או לפי {{ח:חיצוני|חוק שוויון זכויות לאנשים עם מוגבלות|חוק שוויון זכויות לאנשים עם מוגבלות, התשנ״ח–1998}}, בשינויים המחויבים כנדרש לפי סוג המוגבלות וצרכיו של העצור או האסיר.

{{ח:סעיף|7|כתב ערובה}}
{{ח:ת}} נוסף על הוראות {{ח:חיצוני|חוק סדר הדין הפלילי (סמכויות אכיפה – מעצרים)#סעיף 49|סעיף 49(א) לחוק המעצרים}}, בתקופת תוקפו של חוק זה, אם לא ניתן לחתום על כתב ערובה לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 49|אותו סעיף}} בשל כך שהעצור משתתף בדיון בדרך של היוועדות חזותית לפי הוראות חוק זה, או אם בית המשפט הורה על כך, יפורטו תנאי השחרור בדיון, לרבות התנאים המיוחדים שלמילוים ערב צד שלישי כאמור {{ח:חיצוני|חוק סדר הדין הפלילי (סמכויות אכיפה – מעצרים)#סעיף 49|בסעיף 49(ב) לחוק המעצרים}}, ויירשמו בפרוטוקול הדיון התנאים כאמור והסכמת העצור לתנאים כאמור, ויראו כאילו העצור או הערבים חתמו על התנאים שפורטו.

{{ח:סעיף|8|זכות העצור להיפגש עם עורך דין}}
{{ח:ת}} אין בהוראות חוק זה לגרוע מהוראות {{ח:חיצוני|חוק סדר הדין הפלילי (סמכויות אכיפה – מעצרים)#סעיף 34|סעיפים 34}} {{ח:חיצוני|חוק סדר הדין הפלילי (סמכויות אכיפה – מעצרים)#סעיף 35|ו־35 לחוק המעצרים}} לעניין זכות העצור להיפגש עם עורך דין והסמכות למנוע פגישה כאמור.

{{ח:סעיף|9|תחילה ותוקף}}
{{ח:תת|(א)}} תחילתו של חוק זה, למעט {{ח:פנימי|סעיף 10|סעיף 10}}, ביום ו׳ בכסלו התשפ״ד (19 בנובמבר 2023).
{{ח:תת|(ב)}} חוק זה יעמוד בתוקפו עד יום ו׳ בטבת התשפ״ד (18 בדצמבר 2023) או עד תום תקופת תוקפה של ההכרזה על מצב מיוחד בעורף, לפי המוקדם.

{{ח:סעיף|10|הוראת מעבר}}
{{ח:ת}} בתקופה שמיום ג׳ בכסלו התשפ״ד (16 בנובמבר 2023) ועד יום ה׳ בכסלו התשפ״ד (18 בנובמבר 2023), יתקיימו דיון מעצר, דיון הקראה לפי {{ח:חיצוני|חוק סדר הדין הפלילי#סעיף 143|סעיף 143 לחוק סדר הדין הפלילי}}, דיון בבקשה לעיון חוזר לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 42|סעיף 42(א) או (ב) לחוק המעצרים}}, ודיון בערר לפי {{ח:חיצוני|חוק סדר הדין הפלילי (סמכויות אכיפה – מעצרים)#סעיף 53|סעיף 53(א) או (א1) לחוק המעצרים}}, שלא בנוכחות עצור אלא בדרך של היוועדות חזותית, ויחולו לעניין זה הוראות {{ח:פנימי|סעיף 5|סעיף 5(1) ו־(2)}}; ואולם בהיעדר מכשיר טכנולוגי כאמור, ועל אף האמור {{ח:פנימי|סעיף 5|בסעיף 5(2)(א)}}, יתקיים הדיון באמצעות מכשיר המאפשר העברת קול בלבד.

{{ח:חתימות|התקבל בכנסת ביום ב׳ בכסלו התשפ״ד (15 בנובמבר 2023).}}
* '''בנימין נתניהו'''
ראש הממשלה
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]